[{"text_idx": "#000003", "text": "Vahva perepa\u0308ev Viimsis \u2013 suusamaraton!"}, {"text_idx": "#000005", "text": "Viimsi Lasteaiad koosto\u0308o\u0308s hoolekoguga lo\u0303id kaks aastat tagasi Viimsi lastele suunatud Perespordisarja \u201eKoos Teeme Ko\u0303ike!\u201d. Perespordisarja eesma\u0308rk on pakkuda ko\u0303igile peredele vo\u0303imalust veeta sportides meeleolukas pa\u0308ev. U\u0308ritusesarja eesma\u0308rk on propageerida liikumise kasulikkust va\u0308rskes o\u0303hus ja toetada perekondlikke va\u0308a\u0308rtusi la\u0308bi sportimise."}, {"text_idx": "#000006", "text": "Perespordisari koosneb kolmest etapist: talvel toimuv Suusamaraton, kevadine Rattaralli ja su\u0308gisene Orienteerumisma\u0308ng. Osavo\u0303tjate arv on iga toimunud u\u0308ritusega kasvanud mitmesaja osavo\u0303tja vo\u0303rra."}, {"text_idx": "#000007", "text": "Perespordisari toimub ta\u0308nu ettevo\u0303tlikele lapsevanematele, ilma kelleta ei oleks vo\u0303imalik peaaegu 1000 osavo\u0303tjaga perepa\u0308eva korraldada. Ideed toetavad ko\u0303ik kaheksa lasteaeda ja u\u0308ritus toimub ta\u0308nu hoolekogude suurele aktiivsusele. Lastele on oluline osavo\u0303tt ja nende ettevo\u0303tmiste tunnustamine. Spordipa\u0308evadest on kujunenud oodatud su\u0308ndmus just lasteaia laste seas, sest neile on oluline tunda ennast suurena."}, {"text_idx": "#000008", "text": "Laste Suusamaratoni korraldamisel vo\u0303eti eeskuju mitmest Eesti suurimast suusamaratonist. Maratoniraja aitasid ette valmistada A&T Sport meeskond ning rajameister Kaido Metsma. Suusaraja pikkus oli 700 meetrit. Stardis saatsid lapsi tamburiinide saatel teele Viimsi Vabao\u0303humuuseumi maskotid Vigrid koos to\u0303eliselt innukate lastevanematega. Starti asus kokku 334 last koos vanemate ja vanavanematega."}, {"text_idx": "#000009", "text": "Rajal oli pa\u0308rast esimest rasket to\u0303usu joogipunkt, kus lastele pakuti mustikasuppi ja energiat andvaid mu\u0308slibatoone LTT-lt. Finis\u030cis said ko\u0303ik lapsed kaela medali ning diplomi. Iga laps sai isikliku diplomi, kus oli peal maratoniraja la\u0308bimise aeg. Lisaks sai iga laps Fazer Eestilt maiustamiseks ja energiakogumiseks pulgakommi Angry Bird ning Tallinna Kaubamajalt helkuri, et ikka pimedal ajal ko\u0303ik suusatajad ha\u0308sti silma paistaksid ja nendega kunagi u\u0308htegi o\u0303nnetust ei juhtuks. Tallinna Kaubamaja oli va\u0308lja pannud ka loosiauhinnad, mis loositi va\u0308lja igal ta\u0308istunnil. Viimsi Valla o\u0303hupallid on juba oodatud auhind ja ilma selleta ei olnud no\u0303us lahkuma u\u0308kski laps. Vo\u0303istluse o\u0303uealal oli toitlustamine, kus lastel oli vo\u0303imalik ise viinereid grillida ja kulbiga suurest pajast suppi to\u0303sta. Selle eest, et viinereid ikka ja\u0308tkuks ja suppi saaks piisavalt, hoolitsesid All Fresh OU\u0308 ja LM Keskus. Pack Holding muretses selle eest, et meil ikka oleks piisavalt topse, kuhu kallata mustikasuppi, ning kausse, kust su\u0308u\u0308a imemaitsvat bors\u030ci. Seekord sai osaleda ka RMK Viimsi Looduskeskuse tegevustes ning ma\u0308ngida koos so\u0303prade ja ema-isaga lumehokit. Va\u0308ga populaarne oli suusama\u0308a\u0308rimistelk, kus oli vo\u0303imalik oma suuski turgutada ja saada vajalikku infot suusahoolduse kohta."}, {"text_idx": "#000010", "text": "Esimest korda toimub sarja lo\u0303ppedes pidulik \u201eVa\u0308ikeste sportlaste vastuvo\u0303tt\u201d, mis on mo\u0303eldud ko\u0303igil kolmel etapil osalenud peredele. Ko\u0303ik etapid la\u0308binud va\u0308ikeseid sportlasi autasustatakse kolmiku\u0308rituse karikaga."}, {"text_idx": "#000011", "text": "Ootame ko\u0303iki peresid 4. mail 2013 toimuvale Rattarallile, sest a\u0308rge unustage \u201eKOOS TEEME KO\u0303IKE!\u201c!"}]